open-index/open-wikipedia-markdown huggingface dataset:
Metapontalı Hippas

**Metapontalı Hippas** (yun. Ἵππασος ὁ Μεταποντῖνος, E.ə. V əsr – E.ə. IV əsr) — qədim yunan filosofu, pifaqorçular məktəbinin təmsilçisi. Pifaqorun şagirdi olmuş, ancaq sonra ona qarşı çıxış etmişdir. Hippasus ilk dəfə olaraq öncə gizli saxlanılan pifaqorçular təlimini cəmiyyətdə açıqlamış və bununla da ixtilaflara yol açmışdır. Elm tarixində bildirilir ki, Hippasus ilk dəfə olaraq pifaqorçular təlimində gizli saxlanılan İrrasional ədədləri cəmiyyətdə açıqlamış və buna görə dənizdə boğularaq öldürülmüşdür.

## Fəlsəfəsi
Hippasus da, başqa pifaqorçular kimi, əsasən həndəsi və riyazi problemlərlə məşğul olmuş və bu sahədə ixtiralar etmişdir. Onun fəlsəfi fikirləri haqqında isə bilgilər çox azdır. Heraklit kimi o da hesab edirdi ki, hər şeyin başlanğıcında od durur. Bu fikirlər odu dünyanın mərkəzinə qoyan Filolausun dünyagörüşü ilə eynilik təşkil edirdi.

Həm də Hippasus kainatı bir canlı orqanizm kimi təsəvvür etmiş, var olan şeyləri onun hissəcikləri olaraq qəbul etmişdir. Başqa pifaqorçular isə hər şeyi nəm-quru, isti-söyuq kimi bir-biri ilə mübarizə aparan ikiliklərdə görürdülər. Hippasus həm də kainatın sonlu olduğunu iddia etmişdir.

## Mənbə
* 

## Ədəbiyyat
* 
* Iamblichus. Life of Pyhhagoras or Pithagoric life / Translated by Taylor T. London: J. M. Watkins, 1818, p. 104.
* Aristotle. Metaphysics / Translated by T. Taylor. : Printed for the author by Davis, Wilks, and Taylor, 1801.
* Diogenes Laertius. Lives and Opinions of Eminent Philosophers / Translated by C. D. Yonge. London: Georg Bell & Sons, 1915.

## Həmçinin bax
* Pifaqor
* Pifaqorçular məktəbi
* Neopifaqorçuluq

## İstinadlar
Referendum

**Referendum** (lat. referendum – məlumatverilməli) — Xüsusi əhəmiyyətli dövlət məsələlərinin həlli üçün ümumxalq sorğusu, ümumi rəy sorğusu. Konstitusiya haqqında referendum.

## İstinadlar
Men ştatının səhrası

**Men ştatının səhrası** () — meşələrlə əhatələnmiş olan və qumluqlardan ibarət olan ABŞ-nin Men ştatı Kamberlend dairəsində yerləşən səhra. Men şəhərindən 4&nbsp;km qərbdə yerləşir.

## Tarixi

1783-ci ildə Vilyam Tattl ərazidə 300 ha torpaq sahəsi alır. 10 illərlə o, öz heyvanlarını normal şəkildə otarırdı. Onun törəmələri qoyuna sahib olaraq heyvanlarının sayını artırırlar. Heyvanların sayı artdiqca intensiv otarılma torpaqların eroziyaya məruz qalmasına səbəb olur. Səbəb isə sonuncu buzlaşma zamanı, buzlar əraziyə 27 metr qalınlığında qum toplanışdır. İlk əvvəllər kiçik bir ərazi səhralaşmışdı. Son əsrlər zamanı isə əraziyə avropadan çoxlu sayda insan köçürülmüşdür. İnsanlar burada əkin əksələrdə güclü küləklər və yağıtılar bitki köklərini möhkəmləndirməyə imkan verməmişdir. Tattlın törəmələri XX əsrin əvvəllərində səhralaşma ilə mübarizə apara bilməyərək bu torpaqlardan imtina etməli olurlar. 1919-cu ildə ərazi 300 dollar müqavilində Henri Qoldrap tərəfindən alınır. O, 1925-ci ildə keçmiş fermanı turistik mərkəzə çevirir. 1950-х illərdə səhra atmosferini yaratmaq məqsədilə Sara adlı dəvə alınır. Bu dəvə ziyarətçiləri dişlədiyindən heyvanxanaya göndərilmişdir. Sara iki müqəvva dəvə ilə əvəzlənmişdir.

## Xüsusiyyətləri
«Səhra» 160000 m² (16 hektar) əraziyə malikdir. Səhra tam olaraq təbiətin məhsulu olaraq sayılmır. Hazırda səhra ərazisi yerli vəhşi təbiət olaraq mövcuddur. Burada mağaza, qum və fermer muzeyi fəaliyyət göstərir. İllik ziyarətçilərin sayı 30000 nəfərdir.

## İstinadlar
 

## Mənbə
* Rəsmi sayt
* Men ştatının səhrası
* Men ştatının səhrası
Qədim Qala (nəşriyyat)

**Qədim Qala** — Azərbaycanda fəaliyyət göstərən nəşriyyat.

## Haqqında
thumb|V Bakı Beynəlxalq Kitab Sərgi-Yarmarkasında
Nəşriyyat rəsmi saytında özünü belə təqdim edir:

## Nəşrlər

## İstinadlar

## Xarici keçidlər
*
*
*
*Qədim Qala — YouTube kanalı
*[mailto:office@qedimqala.az Qədim Qala] — E-mail ünvanı
*[mailto:qedim.qala@gmail.com Qədim Qala] — E-mail ünvanı
* Qədim Qala nəşriyyatı ilə İnterAz televiziyası əməkdaşlığa başlayıb (VİDEO)
* Qədim Qala Nəşriyyat evinin yeni kitabı 
* "Kitabevim.az" mağazasında 2016-cı ilin ən çox satılanları məlum oldu
Sistem İnzibatçısı Günü

2000-ci ildə amerikalı **Ted Kekatos** Sistem İnzibatçısı Günü System Administrator Appreciation Day(texniki dəstək və kompüter, şəbəkə və proqramların işinin optimallaşdırılması üzrə mütəxəssis) adlı yeni bayram təsis etməyə qərar verib. Kekatos xüsusi sayt yaradıb, dəvətnamələr hazırlayaraq onları bütün dost və həmkarlarına göndərib. Bayram iyulun son cümə gününə təyin edilmişdi və ilk dəfə Çikaqonun kənarında piknikdə qeyd olunub. Kekatosun ideyası sürətlə bütün dünyada populyarlaşaraq bir neçə il sonra Sistem İnzibatçılığı Günü beynəlxalq bayram kimi qeyd edilməyə başlanıb. O vaxtdan etibarən ildə bir dəfə iyulun son cümə günü bu bayram qeyd olunur.

## İstinadlar

* System Administrator Appreciation Day (sysadminday.com)

## Xarici keçidlər
  *KİV-də məqalələr*
* System Administrator Appreciation Day (sysadminday.com) 
* Sistem Administratoru Günü (azertag.az)
* Happy International SysAdmin Day (symantec.com)
* National System Administrator Appreciation Day
* Sistem Administratoru Günü (arxiv.az) 
* Sistem İnzibatçısı Günü (ictnews.az)
* HWSW sysadminday!
* Here comes SysAdmin Day!
* http://www.sysadminday.ru sysadminday (sysadminday.ru)
Qorxular (Rövşən Abdullaoğlu)

[200px|thumb|right|Kitabın ilk nəşrinin üzü ([2015)]]
**Qorxular** — Rövşən Abdullaoğlunun  yazdığı və 2015-ci ildə Qədim Qala  nəşriyyatında nəşr olunmuş əsər.

## Haqqında

Qorxu hissi insan təbiətinə xas olan narahatedici psixoloji duyğuların ən əzabvericisidir. Bu kitab qorxularından bezmiş və nəhayət qorxularından azad olmaq istəyən insanlara ünvanlanmışdır. Qorxularını yenməyən insan bir ömür qul həyatı yaşamağa məhkumdur. Belə birisi bütün həyatını əlil biri kimi yaşayacaq, inkişaf etməsi mümkünsüz olacaqdır. Qorxularından agah olan və bu barədə lazımi məlumatlarla silahlanmış insan qorxularını istiqamətləndirə və nəticədə onlara qalib gələ bilər. Bu kitabın mütaliəsi qorxu zindanında məhkum olan birinin əzablarından qurtulması üçün atılmış ilk və mühüm addımdır.

## Nəşr

Əsər ilk dəfə Qədim Qala Nəşriyyat Evi tərəfindən Bakıda "Emosiyalar psixologiyası" silsiləsində 208 səhifədə 2015-ci ildə, 2-ci dəfə 2017-ci ildə, 3-cü dəfə isə 2020-ci ildə təkrar nəşr olunmuşdur.

## Həmçinin bax

* Üsyan
* Əsarət

## İstinadlar

## Mətbuatda

* 
* 
* 
* 
* 

## Xarici keçidlər
*
Pyraweed

**Pyraweed** — 2015-ci ildə Bakıda qurulmuş stoner rock, sludge metal, dum metal qrupu.

## Qrupun tarixi

Pyraweed qrupu 2015-ci il yanvar ayında Nicat Həsənzadə tərəfindən qurulmuşdur. Əvvəlcə qrup bir nəfərdən ibarət idi. Daha sonra isə qrupa təbilçi Ramin Sadıqov və bass gitarist Baboy Mirzəyev qoşulurlar.

## Fəaliyyəti
Qrup ilk albomu olan Bellindanı 22 fevral 2015-ci il tarixində buraxır. Bütün alətlərdə və vokalda Nicat Həsənzadə, solo gitara da isə Əli İbrahimzadə ifa edir. Səsyazma və musiqi üzərində işləmələri Elgün Ataxanlı hazırlayır.

"ADDA Project"in 19 aprel 2015-ci ildə "Otto club"da  təşkil etdiyi konsertdə qrup ilk böyük çıxışını edir.

30 aprel 2015-ci il tarixində "Deadly Smoke" adlı ilk sinql işıq üzü görür. Birinci albomun hazırlanmasından fərqli olaraq solo gitarada Natiq Kamilov ifa edir.

Qrup növbəti "Pyraweed" adlı albomunu 2015-ci il 28 iyul tarixində yayımlayır. Bu albomda da solo gitarada dəyişiklik edilir və Rəşid Məmmədli ifa edir. 5 avqust tarixində isə albomun CD versiyası işıq üzü görür. CreateSpace.com və Amazonda 12 dollardan satışa çıxarılır. Bu albomdan sonra qrup məşhurlaşmağa başlayır və bir xeyli dinləyici kütləsi yığmağa nail olur. Albomdan "Inside Green Chaos" mahnısı xüsusilə sevilir.

Son albomdan sonra bir müddət fasilə edən qrup, həmçinin ilk solo konsertin hazırlıqlarını görür və dekabrın 2-i konsertin olacağı tarixi açıqlayır. 3 yanvar 2016-cı il tarixində Le Chateauda keçirilən konsert çox uğurlu alınır. Konsertin live albomu isə növbəti gün, 4 yanvar tarixində yayımlanır.

"Stuck in the Universal Swamp" adlı növbəti albom 2016-cı il 22 mart tarixində yayımlanır. Albomda cəmi iki mahnı yer alır. Albom çıxdıqdan 5 gün sonra "Otto club"da Pro'n'Con qrupu ilə eyni səhnəni bölüşür.

İyun ayının 4-ü və 5-i Gürcüstanda keçirilən metal festivalda Gürcüstanın və Ermənistanın metal qruplarını üstələyərək qalib olmuş Pyraweed, Vozmezdie, Kletka və Gürcüstandan xüsusi qonaq olaraq təşrif buyuran Infadus qrupunun 10 iyul 2016-cı ildə Bakıda Deja vu pub da konserti baş tutmuşdur. Konsertin əsas məqsədi WACKEN festivalına vəsiqə qazanmış Pyraweed qrupuna maliyyə dəstəyi olmaq idi.

## Diskoqrafiya
### Albomlar

* Bellinda — (2015)
* Pyraweed — (2015)
* Stuck in the Universal Swamp — (2016)
* Vol​.​3 — (2016)

### Sinqllar

* Deadly Smoke (I. Doomed, II. Astral, III. Ritual) — (2015)

### Konsert albomları

* Inside Green Chaos (live Le Chateau) — (2016)

## Jam fest və W.O.A

4-5 iyun 2016-cı ildə Gürcüstanda keçirilən W:O:A Metal – Battle Caucasus"da üç ən çox xal toplamış qrup sırasına düşür ("Pyraweed", "Perfect Legacy", "Serumhatred"). Münsiflər heyətinin səsverməsi nəticəsində bir qalib seçilir. Pyraweed qalib gələrək Qafqazı 2016-cı ilin avqust ayında Almaniyada keçirilən Wacken Open Air festivalında təmsil etmək üçün seçilir. Pyraweed qrupu Azərbaycanı belə böyük metal musiqi festivalında təmsil edən ilk qrupdur.

## İstinadlar
 

## Xarici keçidlər
* Qrupun Bandcamp səhifəsi
*Pyraweed qrupu
Lombrozo Kriminal Antropoloji Muzeyi

**Lombrozo Kriminal Antropoloji Muzeyi** () — İtaliyanın Turin şəhərində yerləşən muzey.

## Tarixi
Muzeyin əsası 1876-cı ildə qoyulmuşdur.

## Eksponatları

Bu muzeyin əsas eksponatları insanın kəllə sümükləridir.

Muzeydə 400-dən çox insanın kəllə sümüyü var.

Həkim Çezare Lombrozonun da kəlləsi buradadır. Belə ki, həmin həkim qatillərin, əsgərlərin və ruhi xəstələrin beyinləri üzərində uzun müddət araşdırmalar aparıb. Onun araşdırmalarının nəticələri 1898-ci ildən bu günə kimi həmin muzeydə saxlanılır.

## İstinadlar

## Xarici keçidlər
*museocriminologico.it
Dünya Erotik Sənət Muzeyi

**Dünya Erotik Sənət Muzeyi** () — ABŞ-nin Florida ştatının Mayami Biç şəhərində yerləşən muzey. Muzeyin sahibi Naomi Vilziqdir.

## Tarixi
Daha əvvəldən gəzinti sərgilərlə xidmət edən muzey 2005-ci ildən Florida ştatında daimi bir məkana sahib olmuşdur.

## Eksponatları
Bu muzeyin dünyanın ən böyük erotik sənət kolleksiyasına sahibdir.

## Xarici keçidlər
*
Ginekologiya

**Ginekologiya** (yun. gyne – qadın vəlogos – elm) Klinik təbabətin qadın cinsiyyət sisteminin fiziologiyası, xəstəliklərini və bu xəstəliklərin profilaktikası, diaqnostikası və müalicəsini öyrənən sahəsidir.

Ginekologiya müstəqil bir elm kimi IX əsrdən etibarən inkişaf etməyə başlamışdır.
Ginekologiya elminin məqsədi qadın sağlamlığını qorumaq və ona yardım göstərməkdən ibarətdir. Qadın xəstəlikləri dedikdə yalnız qadınlarda baş verən xəstəliklər nəzərdə tutulur. Bu xəstəliklər uşaqlıqda, uşaqlıq artımlarında, yumurtalıqlarda, uşaqlıq boynunda əmələ gələn xəstəliklərdir. Qadın xəstəliklərinin müalicəsi ginekoloqlar tərəfindən aparılır.

*Həkim-ginekoloq* qadın həyatının müxtəlif dövrlərində (uşaqlıq, yeniyetmə və yetkin dövrlərdə) qadın sağlamlığının qorunması məsələləri ilə məşğul olur. *Mama-ginekoloq* isə hamiləlik və doğuş dövrlərinə nəzarət edir. Ginekoloq qadın cinsiyyət orqanlarının kəskin və xroniki infeksion-iltihabi xəstəlikləri (kalpit, endometrit və.s.) uşaqlıq boynu eroziyası, xoşxassəli şiş törəmələri kimi xəstəliklərin müalicə və profilaktikası ilə məşğul olur. Sonsuzluq və ailə planlaşdırılması ilə bağlı tədbirlərin həyata keçirilməsinə yardım edir.

Ginekologiyada funksional (USM, endoskopik və rentgen müayinələr) və laborator (bakterioloji, immunoloji və hormonal müayinələr) diaqnostika üsulları geniş tətbiq olunur. Müalicə üsulunun seçimi və müalicənin ambulator, yaxud stasionar şəraitdə aparılması barədə qərar verilməsi hər bir klinik halın özünəməxsus xüsusiyyətlərindən asılı olur.

### Qadın xəstəlikləri
* aybaşı pozulmaları
* alqodismenoreya
* amenoreya
* yalançı amenoreya
* qonad disgenezi
* hipermenstural sindrom
* yumurtalıqların xəstəlikləri
* sklerokisto yumurtalıq sindromu
* yumurtalığı kistası
* polikistoz yumurtalıq
* yumurtalıqların xərçəngi və s.
* uşaqlığın xəstəlikləri
* ikiləşmiş uşaqlıq patologiyaları
* uşaqlıq yolunun sallanması
* hipolastik uşaqlıq
* ektopiya
* uşaqlığın tetratoması
* beçəxor
* uşaqlığın iltihabi xəstəlikləri
* uşaqlığın müxtəlif şişləri və s.
* uşaqlıq yolunun müxtəlif xəstəlikləri
* uşaqlıq boynunun müxtlif xəstəlikləri
* müxtəlif qanaxmalar
* hormonal çatışmazlıqlar və s.

## İstinadlar
Andrologiya

**Andrologiya** ( — kişi +  — öyrənmə) — tibbin kişiləri, kişi anatomiyasını və fiziologiyasını, kişi cinsi xəstəliklərini və onların müalicəsi metodlarını öyrənən tibb sahəsi. Avropada andrologiya elmin və təcrübənin ayrı sahəsi kimi dəyərləndirilir. Bu sahənin əsas elmi istiqamətləri aşağıda sadalanmışdır.

* Kişi sonsuzluğu
* Hipohonadizm
* Kişi kontrasepsiyası
* Kişilərdə cinsi funksiyanın pozulması
* Kişilərdə piylənmə
* Kişilərdə yaşlanma problemləri

## İstinadlar
Arxadakı körpüləri yandırın

**Arxadakı körpüləri yandırın** — Rövşən Abdullaoğlunun "Motivasiya psixologiyası silsiləsində" yazdığı və 2013-cü ildə Qədim Qala nəşriyyatında nəşr olunmuş əsər.

## Haqqında

Qələbə çalmaq istəyən arxasınca -geriyə qayıda bilməsin deyə- bütün körpüləri yandırmalıdır. Çox insanlar işi qələbəyə bir addım qalmış buraxırlar. 
   
... Döyüşdən əvvəl sərkərdə orduya müraciət etdi: “Gəmilərimizdən çıxan tüstünü görürsünüzmü? Bu, o deməkdir ki, qələbə qazanmasaq, bu sahillərdən sağ qurtula bilməyəcəyik. Bir seçimimiz var: qələbə çalmaq, ya da həlak olmaq”. Və onlar qələbə çaldılar!
Qələbə çalmaq istəyən arxasınca bütün körpüləri yandırmalı, geri çəkilmək üçün bütün yolları kəsməlidir. Yalnız bu zaman uğur üçün çox vacib olan çılğın qələbə arzusunu qoruyub saxlamaq olar.

## Tərcümə və nəşr
Kitab azərbaycan dilində 3 dəfə - 2013, 2014 və 2016-cı illərdə təkrar nəşr olunub.

2014-cü ildə türk dilinə tərcümə olunaraq Türkiyədə "Sokak Kitapları" nəşriyyatında nəşr olunub.

## Satış

"Kitabevim.AZ" kitab mağazasının 2016-cı ildə ən çox satılan 30 bədii, uşaq və tərcümə ədəbiyyatı kitablarının siyahısında "Bədii (Çağdaş Azərbaycan Ədəbiyyatı silsiləsi üzrə)" kateqoriyası üzrə 11-ci olub.

## Həmçinin bax
* Çətin olsa da, həyat davam edir

## İstinadlar

## Xarici keçidlər
*
Fazil İsgəndər

**Fazil Abduloviç İsgəndər** (abxazca Фазиль Абдул-иҧа Искандер); 6 mart 1929-cu il, Suxumi, Abxaziya, ZSFSR, SSRİ — 31 iyul 2016-cı il, Peredelkino, Moskva, Rusiya) — İran-abxaz əsilli Rusiya yazıçısı, prozaik, şair.

## Yaradıcılığı

### Şeirləri
* Горные тропы. Стихи. Сухуми, 1957.
* Доброта земли. Стихи. Сухуми, 1959.
* Зелёный дождь. М., 1960.
* Дети Черноморья. Сухуми, 1961.
* Молодость моря. М., 1964.
* Зори земли. М., 1966.
* Летний лес. Стихи. М., 1969.
* Путь. Стихи. М.: Сов. писатель, 1987.
* Стихотворения. М., 1993.

### Poeziyası
* Созвездие Козлотура // Новый мир. 1966. № 8. (повесть высмеивает «кампании» по подъёму сельского хозяйства в СССР и общественное мнение, легко поддающееся манипулированию)
* Запретный плод. М., 1966.
* Колчерукий // Новый мир. 1967. № 4.
* Три рассказа // Новый мир. 1969. № 5.
* Дерево детства. М., 1970; 1974.
* День Чика // Юность. 1971. № 10.
* Сандро из Чегема // Новый мир. 1973. № 8-11. отд. изд. — 1977 (урезано цензурой на две трети); полный текст вышел в США: Ann Arbor, 1979 и 1981, в СССР полностью в 3-х тт., 1989 (цикл новелл о старом дяде Сандро из горной кавказской деревни, образ которого близок персонажам абхазского фольклора. Новеллы составляют вместе нечто вроде современного плутовского романа, в котором нет сквозного действия, а даются в сатирическом ключе эпизоды из разных времён от предреволюционных до современных.)
* Время счастливых находок. М.: Молодая гвардия, 1973.
* Под сенью грецкого ореха. 1979.
* Маленький гигант большого секса, в альманахе «Метрополь» (Ann Arbor, 1979); под названием «О, Марат!» в журнале «Огонёк» (1988. № 21-22); вошёл в роман «Сандро из Чегема» (Гл. 23. 1989). (Описание любовных приключений Берии)
* Кролики и удавы. Ann Arbor, 1982; журнал «Юность», 1987.
* Защита Чика. 1983.
* Большой день большого дома. Сухуми, 1986.
* Избранное. — М.: Советский писатель, 1988. — 576 с. — 100 000 экз.
* Кофейня в море. Пьеса // Театр. 1988. № 6.
* Стоянка человека. 1990.
* Человек и его окрестности.
* Тринадцатый подвиг Геракла.
* Софичка. 1997.
* Незваный гость. 1999.

## İştirakı olan sənədli film
* Апсны-Абхазия. Страна души. 2010 год.

## Ədəbiyyat
* Казак В. Лексикон русской литературы XX века.
* Ермолин Е. Последние классики. М.: Совпадение, 2016. — ISBN 978-5-903060-36-2.

## Xarici keçidlər
* Произведения Фазиля Искандера на Lib.ru
* Фазиль Искандер. Биография
* Интервью Фазиля Искандера «Российской газете» (2004 г.)
* К 85-летию Фазиля Искандера. Признания в любви. Андрей Турков, Юрий Ряшенцев, Тамара Жирмунская, Игорь Губерман, Юлий Ким, Марина Бородицкая, Виктор Шендерович. («Иерусалимский журнал», №29, 2008)

## İstinadlar
Azərbaycan Xalq Cümhuriyyətinin tanınması

1918-ci il mayın 28-də Azərbaycan Milli Şurasının qəbul etdiyi istiqlal bəyannaməsi ilə Azərbaycan Xalq Cümhuriyyətinin yaradılması elan edilmiş, Hökumət başçısı Fətəli xan Xoyski bu barədə radioteleqrafla xarici dövlət başçılarına məlumat vermişdi. İyun ayının 4-də Türkiyə ilə dövlətlərarası müqavilə imzalanmışdı. Cümhuriyyət daxili və xarici siyasət sahəsində qızğın fəaliyyətə başlamışdı.

1918-ci il oktyabrın 30-da bağlanmış Mudros barışığına görə Azərbaycanı tərk edən Osmanlı qoşunları əvəzinə, noyabrın 17-də ingilis
qoşunları Bakıya daxil olmuşdu. İngilis hərbi komandanlığı dekabrın 28-də bundan iki gün əvvəl yaradılmış Azərbaycan Xalq Cümhuriyyətinin yeni Hökumətini tanıdığını bəyan etmişdi. Təbriz, Xoy, Ənzəli, Batum, Kiyev, Aşqabad və b. şəhərlərdə, Krımda Azərbaycan Xalq Cümhuriyyətinin diplomatik nümayəndəlikləri açılmışdı. Bakıda isə Gürcüstan, İran, Belçika, ABŞ, İngiltərə və b. dövlətlərin rəsmi nümayəndəlikləri fəaliyyət göstərirdi.

Azərbaycan Xalq Cümhuriyyəti Parlamentinin 1918-ci il 7 dekabr tarixli qərarı ilə Parisə Parlamentin sədri Əlimərdan bəy Topçubaşovun başçılığı ilə tam səlahiyyətli və geniş hüquqlara malik olan nümayəndə heyəti göndərilmişdi. Bütün bunlar və digər müvafiq faktlar Azərbaycan Xalq Cümhuriyyətinin xarici ölkələr tərəfindən de-fakto tanındığını sübut edirdi. Paris Sülh Konfransı Ali Şurasının Azərbaycan Xalq Cümhuriyyətini tanınması haqqında 1920-ci il 11 yanvar tarixli qərarı isə, əslində, Cümhuriyyətin de-fakto deyil, de-yure, yəni hüquqi cəhətdən tanınması demək idi.

Paris Sülh Konfransı Ali Şurasının həmin qərardan sonra həyata keçirdiyi tədbirlər də bunu təsdiq edir. Belə ki, 1920 il yanvarın 19-da Azərbaycan nümayəndələri Ali Şuranın iclasına dəvət olunmuş, burada hərbi-siyasi xarakterli məsələlər müzakirə edilmişdi. Azərbaycan Cümhuriyyətinin beynəlxalq aləmdə de-yure tanınması onu Sovet Rusiyasının işğalından xilas edə bilməsə də, işğalçı dövlət üçün hüquqi
məsuliyyət müəyyən edir.
Abşeron Otel Qrup

**"Absheron Hotel Group"** — Paşa Holdinqə məxsus otellər qrupu.

## Qrupa daxil olan otellər
"Absheron Hotel Group"a aşağıdakı otellər daxildir:
#Allium Bodrum Hotel
#Baku Marriott Hotel Boulevard
#Bilgah Beach Hotel
#Courtyard By Marriott Baku
#Park Chalet Shahdag
#Pik Palace Shahdag
#Sheraton Baku Intourist Hotel
#Shusha Hotel
#The Merchant Baku Hotel

## İstinadlar


## Xarici keçidlər
*
David Turaşvili

**David (Dato) Turaşvili** (, ) — Gürcü yazıçısı.

## Həyatı
David Turaşvili özü 80-ci illərin tələbə hərəkatında aktiv iştirak edib. Bu günə qədər 12 kitabı nəşr olunub. Rus, İngilis, İspan dillərindən tərcümələri ilə də tanınan bir yazardır. 1966-cı ilde anadan olub.

## Yaradıcılığı
İlk romanı 1988-ci ildə nəşr olunub. Cinsebis Taoba adlı romanı 2001-ci ildə nəşr olunub. Roman, Gürcistanda uzun zaman ən çox satılan kitablar siyahısında olmuşdur. Romanlardan başqa bir çox dram əsərinin müəllifidir. Bundan başqa filmlər üçün ssenari yazır. "Cins dövrünün uşaqları" Azerbaycan dili daxil olmaqla 8 dile tercüme edilib.

Bu günə kimi 12 romanı nəşr olunub.

## Əsərləri
* Cins dövrünün uşaqları
* Tibet uzaq deyil (ტიბეტი არ არის შორს; 2001)
* Batmış Şəhərin Gecəsi (ჩაძირული ქალაქის ღამე; 2003)
* Qara Başmaqlar (შავი კეტები; 2006)
* Gürcü Xatun (გურჯი ხათუნი; 2007)
* Blucinliler (ჯინსების თაობა; 2008)
* On Üçüncü (მეცამეტე; 2009)
* Amerika nağılları (ამერიკული ზღაპრები; 2010)
* Mən Futbolçu Olsam (მე რომ ფეხბურთელი ვიყო; 2011)
* Dodoyu gözləyərkən (დოდოს მოლოდინში; 2012)
* Biri Varmış Biri Yoxmuş (იყო და არა იყო რა; 2012)
* Dağların Kralı (ტყეების მეფე; 2013)

## Mükafatlar
Qara başmaqlar (შავი კეტები) — 2008. (Ən yaxşı dram)
## İstinadlar
Mavi bayraq

thumb|Mavi bayraq
[thumb|[2007-ci ildə Xorvatiyadakı çimərliklərdən birindəki mavi bayraq]]
**"Mavi bayraq"** () — ən yüksək səviyyəli xidmətlər göstərən və yüksək meyarlara cavab verən çimərliklərə verilən Avropa Birliyi "Çimərlik suyu direktivi"nə uyğun olaraq Beynəlxalq Ətraf Mühit Təhsili Təşkilatı tərəfindən verilən nümunəvi xidmət göstəricisi.

## Tarixi
"Mavi bayraq" kampaniyası 1987-ci ildən Avropa Ətraf Mühit Təhsili Təşkilatı tərəfindən həyata keçirilir. İlk olaraq 11 Avropa Birliyi ölkəsində, daha sonra isə 22 digər ölkədə müvəffəqiyyətlə tətbiq olunub. 2001-ci ildən isə Avropa xaricindəki ölkələrin tələbləri ilə bağlı olaraq kampaniyanın əhatəsi genişləndirilib və Avropa Ətraf Mühit Təhsili Təşkilatı dünya miqyasında Beynəlxalq Ətraf Mühit Təhsili Təşkilatı adlandırılıb.

## Təltif edilmə
Bayraqla təltif edilmə üçün çimərliklər müəyyən edilmiş meyarlara uyğun olaraq mütəxəssislər tərəfindən qiymətləndirilir. "Mavi bayraq" çimərliyin diqqətçəkən hissəsinə sancılır və bu, çimərliyin yüksək imic qazanmasına xidmət edir. Ancaq proses bununla da yekunlaşmır. Bayraqla təltif edilən çimərliklərdə müntəzəm olaraq yoxlamalar təkrarlanır. Əgər çimərlikdə suyun təmizliyi, göstərilən xidmətlərin səviyyəsi, xilasedicilərin sayı, dəniz kənarının təmizlik səviyyəsi, kölgəlik, duş, sürüşkənlər, hətta sanitar qovşaq kabinələrinin vəziyyəti standartlara cavab verməzsə, bayraq geri alınır və ondan istifadəyə qadağa qoyulur.

## Meyarlar
"Mavi bayraq" sertifikatı 4 meyar üzrə müəyyənləşir:
*suyun təmizliyi;
*ekologiyanın qorunması;
*təhlükəsizlik;
*istirahət edənlərin məlumatlandırılması.

Burada aşağıdakı kimi vacib məsələlər də əsas götürülür:
*lazımi sayda zibil qutusunun yerləşdirilməsi;
*tullantıların vaxtlı-vaxtında daşınması;
*ev heyvanlarının çimərliyə girişinin beynəlxalq qanunlara görə müəyyən edilməsi;
*nəqliyyat vasitələrinin hərəkətinin məhdudlaşdırılması;
*yetərli sayda xilasedicilərin mövcudluğu;
*ətrafı çirkləndirə biləcək qəza risklərinə qarşı tədbirlərin vaxtında həyata keçirilməsi.

## Faydası
"Mavi bayraq" statusu bölgənin turizm potensialının inkişafına müsbət təsir edir.

## İstinadlar

## Xarici keçidlər

*
*Blue Flag Beaches in South East England, official tourist information
*Current UK Blue Flag Beaches List
Çimərlik turizmi

**Çimərlik turizmi** — turizmin növlərindən biri.

Müasir dövrdə çimərlik turizmində başlıca məqsəd daha yüksək xidmətlər təklif etməklə, daha çox turist cəlb etməkdir. Bunun üçün çimərliklər müxtəlif fərqləndirici əlamətlərlə özlərini tanıtmaqdadırlar. Belə fərqləndirici əlamətlərdən biri "Mavi bayraq"dır.

Çimərlik turizmi zonalarının yaradılması üçün qoyulan başlıca tələblər suyun təmizliyi, müvafiq infrastruktur və turizm xidmətlərinin səviyyəsi ilə bağlıdır. Çimərlik turizmi sahəsində İspaniya, Türkiyə, Yunanıstan, Fransa ilk pillələrdədir.

## İstinadlar
İspaniyada turizm

[thumb|[Teyde Milli Parkı]]
**İspaniyada turizm** — İspaniya ərazisindəki turizm bazaları, istirahət mərkəzləri və səyahətlər.

## Xarici turistlər
2015-ci ildə İspaniyaya gələn qonaqlar arasında aşağıdakı ölkələr üstünlük təşkil etmişdir:

## Çimərlik turizmi
2016-cı ildə İspaniya növbəti dəfə dünyanın ən təmiz və təhlükəsiz çimərliklərə sahib ölkəsi seçilmişdir. Həmçinin, İspaniya "ən yaxşı çimərliklər" nominasiyasında öz rekordunu da yeniləmişdir.

Ekoloji və İstehlakçılar Maariflənməsi Assosiasiyasının məlumatına əsasən, İspaniyada 2016-cı ildə 586 "mavi bayraq" sertifikatına sahib çimərlik qeydə alınmışdır. Bu ölkədə ən yaxşı yay istirahəti üçün regionlar sırasında Valensiyanın adı çəkilir; burada 125 "mavi bayraq" işarəli çimərlik var. Siyahıda növbəti yerləri Qalisiya (123), Kataloniya (98), Əndəlüs (76) və s. tutur.

## İstinadlar


## Xarici keçidlər

*Spanish Tourism Official Website in English
San-Fransisko çayı

San Fransisko çayı — Braziliyada çay. 2.914 kilometr uzunluğu ilə bütünlüklə Braziliya ərazisində yerləşən ən uzun çaydır. Həmçinin Cənubi Amerika və Braziliyanın (Amazon çayı, Parana çayı və Madeyra çayından sonra) 4-cü ən uzun çayıdır.

San Fransisko çayı Minas Gerais əyalətinin orta-qərb hissəsində yerləşən Kanastra dağından başlayır. Çay 641.000 kilometr kvadrat hövzəyə sahibdir.
Numenius (Apameyalı)

**Apameyalı Numenius** (yun. Νουμήνιος ὁ ἐξ Ἀπαμείας, m. II yüzilliyin ikinci yarısı) — Roma filosofu, yeni-pifaqorçular məktəbinin təmsilçisi.

## Təlimi
Onun fikrincə tam olan varlığın üç əsası vardır. Birincisi İlk Tanrıdır. O özünə qapanmış halda mövcuddur. İkincisi İkinci Tanrıdır. O maddə ilə münasibətdə olan Demiurqosdur; bir tərəfdən İlk Tanrıya, digər tərəfdən isə əbədi olan maddəyə yönəlir. Varlığın üçüncü əsasını isə kosmos təşkil edir.

Başqa məlumatlara görə, o varlığın üçüncü əsasını kosmosda deyil, Dünya Ruhunda görürdü. Ondan insan ruhunun ölən hissəsi yaranmışdır. İnsan ruhunun əqli hissəsi isə ölməzdir və dünya Əqlinə yönəlir.

Numenius platonçuluğu Müqəddəs kitabın (Bibliyanın) dünyagörüşünə, eləcə də Hind, Misir və digər dini təlimlərlə yaxınlaşdırmaq və uyğunlaşdırmaq istəmişdir. Hətta o, Platonu Musaya bənzədirdi. Bunun da zərurəti ondan doğmuşdur ki, o zaman Romada ənənəvi yunan-roman dini böhranda idi və eyni zamanda imperiyada çoxlu dinlər ortaya çıxmışdır. Onlardan biri də sonralar dövlət dininə çevrilmiş Xristianlıq idi. Buna görə də, o dövrün filosofları bu həqiqətləri nəzərə alıb antik təlimləri başqa inanclarla, xüsusən də Xristianlıqla qarışdırmağa çalışırdılar. Numeniusun varlıq haqqında nəzəriyyəsi də bu qəbildən idi. Sonralar bu ideya yeni-platonçular tərəfindən daha da inkişaf etdirilərək Xristian inancına uyğunlaşdırıldı.

## Mənbə
* 

## Ədəbiyyat
* 
* Guthrie, Kenneth S., Numenius of Apamea, The Father Of Neo-Platonism — Works, Biography, Message, Sources, And Influence, Moran Press, 2008, 228 p.
* The Miscellanies; or, Stromata // Ante-Nicene. Christian Library. The Writings of the Fathers Down to A. D. 325. Vol. IV. Clement of Alexandria. Vol I. Edinburgh: T. and T. Clarc, 1867, p. 449.
* Евсевий Памфил. Евангельское приготовление. Книга XI / Перевод А. Ястребова // Богословский сборник. М.: Православный Свято-Тихоновский богословский институт, 2001, c. 158–162.
* Лосев А. Ф. История античной эстетики: Поздний эллинизм. — М.: Искусство, 1980. — С. 132–134.
* Нумений // Философский энциклопедический словарь / Гл. ред. Ильичев Л. Ф., Федосеев П. Н. и др. М.: Советская энциклопедия, 1983.

## Həmçinin bax
* Neopifaqorçuluq

## İstinadlar
Moderatus (Qadesli)

**Qadesli Moderatus** (yun. Μοδέρατος, m. I yüzilliyin ikinci yarısı) — Roma filosofu, yeni-pifaqorçular məktəbinin təmsilçisi.

## Təlimi
O yeni-platonçu Plotinin ifadə etdiyi ***Üçlük*** haqqında fikirlərinin əsasını qoymuşdur. Belə ki, Moderatusa görə bütün varlıq birdir və üç hissədən ibarətdir. Birincisi hər şeydən yüksək olan *Vahiddir*. İkincisi ideyalar toplusu və həqiqi varlıq olan *Əqldir* ki, onu düşüncə ilə qavramaq mümkündür. Üçüncüsü isə *Ruhdur* ki, o birinci və ikinci hissənin sayəsində mövcud olur. Eyni zamanda, Moderatus Pifaqor fəlsəfəsinə üstünlük verərək hesab edirdi ki, Platon, Aristotel və digər filosoflar onun fikirlərini mənimsəmişdirlər. Bunu edərək, onlar bütün mənfilikləri və qüsurları pifaqorçulara aid edərək onu gözdən salmışdırlar.

## Mənbə
* 

## Ədəbiyyat
* 
* Kahn С. H. Pythagoras and the Pythagoreans. Indianapolis: Hackett Publishing, 2001, p.&nbsp;105—110.
* Античная философия: энциклопедический словарь. Под ред. М. А. Солоповой. М.: Прогресс-Традиция, 2008.- C.494-495.

## Həmçinin bax
* Neopifaqorçuluq

## İstinadlar
Çanneld-Skablends

**Çanneld-Skablends** () — Şimali Amerikanın Kolumbiya platosu ərazisində yerləşir. Nəhəng su axınları və buz gölünün fəaliyyəti nəticəsində yaranmışdır. İnzibati cəhətdən ABŞ-nin Vaşınqton ştatı ərazisində yerləşir.

## Adının tarixi

«Çanneld-Skablends» adını missul axınlarının təstiqləyən Con Harlet vermişdir (). Belə ki, bu bu coğrafi obyektlərin vadi ilə eyni morfologiyaya malik olmaması ilə əlaqədar Kolumbiya platosunda olan bu yataqları «kanal» olaraq adlandırmışdır. Bundan sonra ərazi «The Channeled Scabland» adlandırılmışdır.

Bu tip coğrafi obyektlər Altayda da aşkarlandığından Skeblend termini leksikona daxil olmuşdur. Bu hadisəni həmçinin V. R. Beyker, Q. Komasu və digərləridə araşdırmışdır

## İstinadlar

## Ədəbiyyat
* *Rudoy A.N.* Glacier-Dammed Lakes and geological work of glacial superfloods in the Late Pleistocene, Southern Siberia, Altai Mountains // Quaternary International. 2002. Vol. 87/1. P. 119—140.
* ''Baker V.R.'' The Spokane Flood debates: historical background and philosophical perspective. 

## Mənbə
* United States Geological Survey The Channeled Scablands of Eastern Washington
* *А. Н. Рудой*. Scablands. Скэбленд: экзотические ландшафты. Климат, лёд, вода, ландшафты.
Kabedelu

**Kabedelo** — Braziliyanın şimal-şərq regiounun Parayba ştatında yerləşən bələdiyyə.

## Həmçinin bax
*Parayba bələdiyyələrinin siyahısı

## İstinadlar
İlya Boqdesko

**İlya Trofimoviç Boqdesko** (; ) — moldav sovet qrafiki. SSRİ Rəssamlıq Akademiyasının üzvü (1975). SSRİ xalq rəssamı (1963).

## Həyat və yaradıcılığı
İlya Boqdesko 20 aprel 1923-cü ildə Ukrayna SSRin Rıbnitsa şəhərinin Botuşanı kəndində anadan olub. 1951-ci ildə İ. Y. Repin adına Leninqrad Boyakarlıq, Heykəltəraşlıq və Memarlıq İnstitutunu bitirib. 1953-cü ildən Moldovada işləmişdir. N. V. Qoqolun "Soroçintsı yarmarkası" (1951), A. S. Puşkinin "Qaraçılar" (1951), Fyodr Dostoyevskinin "Cinayət və cəza" (1972 əsərlərinə və moldav xalq balladası "Maoritsa"ya (1966), Migel de Servantesin "Don Kixot" əsərinə sisilə illüstrasiyalar çəkmişdir (1984–2004). Boqdesko həmçinin "Vətənim" adlı rəngli linoqravür seriyasının (1961–1963), "Ptolomey" (1969), "Söhbət" (1973) linoqravürlərinin, "Konstansa balıqçıları" (1980), "Buludlarda" (1984), "Varlı adaxlı" (1984, "Tacir" (1985) və s. rəngkarlıq əsərlərinin və monumental divar rəsmlərinin müəllifidir. Metal üzərində qravür texnikası ilə Conatan Sviftin "Qulliverin səyahəti" romanına illüstrasiyaları məşhur işlərindəndir. İlya Boqdesko 29 mart 2010-cu ildə Sankt-Peterburqda vəfat etmişdir.

## Mənbə
* AME. 4-cü cild. Bakı, 2013. səh 230.

## İstinadlar
Braziliya içkilərinin siyahısı

Bu məqaləyə **Braziliya mətbəxinə aid içkilərinin siyahısı** daxil edilmişdir.

## Braziliya içkiləri
[thumb|160px|[Kaypirinya]]
* *[[Alua]]* – Qarğıdalı, düyü və şəkərdən hazırlanır. Ona bəzən qarğıdalı şərabı da deyilir.
* *Bombeyrinyo* – Kaçaça və adi qarağat siropundan hazırlanır, içki Kir Royal kokteylinə çox bənzəyir.
* *[[Kaçaça]]* – Şəkər qamışı ilə distillə spirtin qarışığından hazırlanır. Bu, Braziliyada ən populyar alkoqollu içkidir. İçki eyri-rəsmi olaraq *kanya*, *kaninya* və *pinqa*da adlandırılır.
* *[[Kaypirinya]]* – İçki kaçaça, əhəng şirəsi və şəkər ilə hazırlanan kokteyldir.
* *[[Kaju Amiqo]]*
* *[[Kayuina]]*
* *Kapeta* – Kokteyl araq, quarana barıtı və yağsızlaşdırılmış süd ilə hazırlanır.
* *[[Kauim]]*
* *[[Çimarrao]]*
* *[[Quarana]]*
* *[[Quentao]]*
* *[[Kaçaça ilə kokteyllər#Rabo-de-qalo|Rabo-de-qalo]]*
* *Tikira* – Kaçaça içkisi ilə maniokdan hazırlanır.
* *[[Vinyo Kente]]*


Image:Cajuina2.jpg|Teresina, Piaui, Braziliyadan kayuina


## Həmçinin bax
* Kaçaça ilə kokteyllər

## İstinadlar
Aleşkov qumları

**Aleşkov qumları**, **Aşağıdnepr qumları** () — qumlu massiv olaraq Ukraynanın Xerson şəhərindən 30&nbsp;km qərbdə yerləşir. 
Səhranın ərazisi 30–40&nbsp;km şimaldan cənuba, 150&nbsp;km isə qərbdən şərqə uzanır. Hazırda qumluqlarda xüsusi olaraq iynə yarpaqlı meşə salınır. Hazırda 15&nbsp;km diametrində meşəsiz ərazi qalmışdır. Bura günümüzdə hərbi paliqon kimi istifadə edilir. Qumluğun Kazaçelaqer və Vinoqradov massivlərində 2010-cu ildə milli park yaradılmışdır.

Aleşkov qumları Avropanın ən böyük səhrası və ya qumluğu olaraq adlandırırlar. Bununla belə Arçedinski-Qumları sahəsinə görə faktiki ən böyük massivvdir. Əslində isə Narın qumlar səhrası Avropanın əsl ən böyük səhrası və qumluğudur. Aleşkov qumları ərazisində hündürlüyü olan 5 metr olan dyunlar vardır.

## Coğrafiya və iqlim
Qumların möhkəmləndirilməsinə təcrübəli şəkildə XVIII əsrdən başlanılır. 1830-40 illərdə ərazi Aleşkov meşə təsərrüfatı aktiv şəkildə ağac əkimini təşkil edirdi. Ancaq 1859-1890-cı illərdə torpaqlar kəndlilərə paylandığından qumluq sahələri intensiv istifadədən dolayı artmışdır.

Hazırda qumluğun sahəsi 161 200 ha-dır (1612&nbsp;km²). Bəzən Aleşkov qumluğunu bəzən səhralara aid edilir. Ancaq bu yalnışdır. Səbəb isə düşən yağıntı və onun rejimi bunu isbat edir. Yay ayları Aleşkov qumluğunda yay ayları yer səthində temperatur 75°С qədər artır. Maksimal temperatur isə 77&nbsp;°C təşkil edir.

## Ekologiya
Ekoloji baxımdan əsas təhtit meşə sahəsinin azalması və qum qatının seyrəlməsi müşahidə edilir. Qumların tikintiyə cəlbi və kənd təsərrüfatının geniş sahələrə yayılmasi qrund sularının azalmasına səbəb olur.

## İstinadlar
 

## Mənbə
* Объ Алешковскихъ летучихъ пескахъ / П. И. Кеппен – М.: Книга по Требованию, 2012. 
* Описание Алешковских песков одесским клубом путешествий и приключений «Горизонт»: фотографии, рекомендации по организации похода по пескам 
* «Ukrayna Saxarası» 
* Чивилихин Владимир, Поющие пески 
* Фотоотчет от Одесского Клуба Экстремального Автотуризма
* Отчет о поездке с фотографиями и картами местности
* Фотогалерея «Алешковские пески» 
* Попков М., Полякова Л. Сосняки на песчаных аренах Нижнеднепровья: история, проблемы, перспективы (PDF)
Keymada Qrandi adası

**Keymada Qrandi adası** () və ya **İlan adası** — Braziliyada, San-Paulodan 90 kilometr uzaqlıqda yerləşən ada.

## İlanlar adası
Bu adada dünyanın ən zəhərli ilanları məskunlaşıb. Adanın ilanları hər hansı bir kontinental ilandan dəfələrlə zəhərlidir. Onların sayı burada çox olduğundan bura dünyanın ən təhlükəli yeri hesab olunur. Belə ki, bu adada hər 6 kvadrat metr əraziyə bir ilan düşür.

Braziliya hökuməti adaya hətta alimlərin də buraxılmasını qadağan edib.

## İstinadlar

## Xarici keçidlər
* Atlas Obscura: Snake Island: Ilha da Queimada Grande
* National Geographic Field Tale: Snake Island 
* Mark O'Shea's Lost Worlds
* Vice News: Snake Island Full Length
Bararati çayı

**Bararati çayı** () — Braziliyanın Amazonas ştatında yerləşən çaylardan biridir. Çay Jurunea çayının qollarından biridir.

## Axını
Bararati çayı Jurunea çayının sol qolunu əmələ gətirir. Sukunduri Dövlət Parkı vasitəsilə çay cənubdan şimala doğru hərəkət edir. Çayınmühafizəsi ilə bağlı olaraq 2005-ci ildə 808,312 hektarlıq (1,997,380 akrlıq) konservasiya qrupu yaradılmışdır.

## Həmçinin bax
*Amazonas (Braziliya ştatı) çaylarının siyahısı

## İstinadlar

## Mənbə

*
Cozef Safra

**Cozef Safra** (, ; 1939, Hələb, Suriya — 10 dekabr 2020, San-Paulu, Braziliya) — ərəb əsilli yəhudi Braziliya bankiri, oliqarx. 4-cü nəslinin nümayəndəsi olduğu Safra ailəsinin sərvətini idarə edir.

## Həyatı
Cozef Safra 1939-cu ildə Suriyanın Hələb şəhərində anadan olmuşdur.

Braziliya və Livan vətəndaşı olan Cozef Safranın ailəsi 1952-ci ildə Braziliyaya köçərək San-Pauluda "Safra" bankını yaratmışdır. Cozef Safranın təşəbbüsləri sayəsində bu bank Braziliyada öz yerini tuta bilmişdir,

amma uzun illər Braziliyada yaşamasına baxmayaraq o, bu ölkəni öz vətəni hesab etmir. O, heç də həmişə braziliyalılar üçün doğma dil olan portuqal dilində danışmır və bunun əvəzində ərəb, ivrit, ingilis, ispan və fransız dillərində danışır.

## Maliyyə imperiyası

Hazırda onun maliyyə imperiyasının əsasını ilk növbədə "Banco Safra" (Braziliya), "J. Safra Sarasin" (İsveçrə) və "Safra National Bank of New York" (ABŞ) bankları təşkil edir. Bundan əlavə, braziliyalı milyarder bütün dünya üzrə çox sayda daşınmaz əmlaka sahibdir. Ümumilikdə "Safra Group"un strukturlarının nəzarəti altında minimum 200 milyard dollar vardır.

## Dünyanın ən varlı bankiri
2015-ci ildə Cozef Safranın sərvəti 15,7 milyard dollara çatmışdır. Bununla da, o, dünyanın ən varlı bankiri adına sahib olmuşdur.

## Həmçinin bax
* Safra ailəsi

## İstinadlar
Uça Caparidze

**Uça İlya Malakiyeviç Caparidze** (; ) — gürcü boyakarı və qrafiki, SSRİ Rəssamlıq Akademiyasının həqiqi üzvü (1958). SSRİ xalq rəssamı (1963), Azərbaycan SSR əməkdar incəsənət xadimi (1981).

## Həyat və yaradıcılığı
Uça Caparidze 17 avqust 1906-cı ildə Kutaisi quberniyasının Qari kəndində anadan olub. 1922–1924-cü illərdə Tbilisidə M.Toidzenin Xalq rəssamlıq studiyasında, 1924–1925 və 1928–1931-ci illərdə isə Rəssamlıq Akademiyasında təhsil almışdır. Erkən yaradıcılığa L. Qudiaşvilinin təsiri (rənglərin ifadəliliyi, kompozisiyanın dekorativliyi) olmuşdur. 1932–1936-cı illərdə Moskvada yaşamışdır. Uça Caparidze tarixi tabloların ("1901-ci ildə Tiflisdə 1 may nümayişi", 1939–1941), məişət rəsmlərinin ("Ananın düşüncələri", 1945, "Babanın fəxri" 1954, "Kolxoz bazarı", 1960), portretlərin (bəstəkar Z.P. Paliaşvili, 1940, şair Q.V. Tabidze, 1943, aktrisa V.İ.Ancaparidze, (1956) və b.), mənzərələrin, kitab illüstrasiyalarının (Q.V. Tabidze, İ.Q. Çavçavadze və başqalarının kitablarına) müəllifidir. "Xeyir-dua" (1957) əsərinə görə 1958-ci ildə Ümumdünya sərgisinin gümüş medalını almışdır. 1936-cı ildən Tbilisi Rəssamlıq Akademiyasında dərs demişdir. 1944-cü ildən professor, 1942–1948-ci illərdə direktor olmuşdur. Azərbaycan rəssam kadrlarının hazırlanmasında xidməti olmuşdur. Uça Caparidze 1988-ci ildə Tbilisidə vəfat etmişdir.

## Mənbə
*
Demini çayı

**Demini çayı** — Braziliyanın Amazonas ştatının Amazon cəngəlliklərindən axan çaydır. Çay Rio Neqro çayının qolunu əmələ gətirir.

## Axını
Demini çayı həmçinin Serra de Araka Dövlət Parkının ərazisindən axır. 1990-cı ildə Demini çayının mühafizəsi ilə bağlı olaraq 1,818,700 hektarlıq (4,494,000 akrlıq) ərazi salınmışdır. Çay parkın cənub-qərb axınları vasitəsilə Cənubi Rio Neqro çayının axınlarına qoşulur. Toototobi çayının sərhədi yaxınlığında, Venesuelanın Orinoko çayının yuxarılarına yaxın Demini-nin səviyyəsi artır. *Yanomani indios* bu ərazilərin yerli sakinləridir.

## İstinadlar

## Mənbə

*

## Xarici keçidlər

*http://members.aol.com/archaeodog/darkness_in_el_dorado/documents/pdf_files/edtfpr_dialogue.pdf "Engagement of anthropologists in public dialogue with members of study communities", University of Arizona
*http://www.umich.edu/~idpah/SEP/sepmdrpt.html Report of the Medical Team of the Federal University of Rio de Janeiro on Accusations Contained in Patrick Tierney's *[[Darkness in El Dorado]]*
*http://www.nku.edu/~humed1/darkness_in_el_dorado/documents/0252.htm  When Did the Measles Epidemic Begin among the Yanomami?
Kouçinq

**Kouçinq** () — insanların könüllü, şüurlu və planlı şəkildə daxil olduqları öyrənmə və şəxsi planlı fərdi inkişaf prosesidir.

Həyatlarında müsbət dəyişikliklərə qərar verən insanlar yüksəlmək istədikləri inkişaf pillələrinə çatmaq üçün **Kouç** () adlanan şəxsi inkişaf müəlliminin müşayiəti ilə ruhi və zehni yolçuluğa başlayırlar.

## Əsas məqsədi
Kouçinqin əsas məqsədi bu xidməti alan şəxsin () potensialının kəşf olunması, özünə inamının və motivasiyasının artırılması, bacarıq və imkanlarının inkişaf etdirilməsi, ona mane olan sərhədlərin yıxılaraq performansının maksimuma çatdırılmasıdır. Kouçinq prosesinə daxil olan şəxslər həyatlarının, gələcəklərinin, düşüncə, davranış və addımlarının məsuliyyətini öz üzərinə götürərək, daha böyük özünəinam və həvəslə şəxsi həyatlarında nizam-intizam yaratmağa başlayırlar.

## Fəlsəfəsi
Kouçinq fəlsəfəsinə görə:
*Hər bir insan anadangəlmə bacarıqlı, yaradıcı və bütündür.
*Kouçluq mənəvi, psixoloji və ya zehni təmir metodu deyildir. Problemli insan yoxdur, sadəcə nə istədiyinin və sahib olduğu güclü potensialın fərqində olmayan insan vardır.
*İnsanlar axtardıqları sualların cavablarına sahibdirlər və ya bu sualların cavablarını necə və harada tapacaqlarını bilirlər. Kouçlar bu cavabların ortaya çıxa bilməsi üçün insanların düşüncələrini provakasiya edir, yəni düşünməyə sövq edir və onları baş verənlərə fərqli baxış bucaqlarından baxmağa dəvət edirlər.

## Növlər
Xüsusiyyətlərdən asılı olaraq kouçinq adətən aşağıdakılara bölünür:
* Fərdi (və ya Life-coaching) - müştərilərin fərdi, fərdi inkişafı ilə məşğul olur.
* Biznes kouçinqi - komandaları inkişaf etdirir
* Executive Coaching - biznes sahibləri, sahibkarlar və top menecerlər üçün
Sonuncu növ dəyərli və nüfuzlu yüksək səviyyəli menecerləri, sahibləri və sahibkarları inkişaf etdirməyə, onların potensialını üzə çıxarmağa yönəldilmişdir, beləliklə, dəyişikliklərin kaskad effektinə görə bütün şöbələri, bütöv təşkilatları əhatə edir və bütövlükdə cəmiyyətə təsir göstərir. Daniel Qolemanın fikrincə, ani məmnuniyyəti uzunmüddətli məqsədlərə tabe etmək bacarığı ən vacib psixoloji bacarıqdır. O, təşkilat üçün dəyərli liderlərlə, eləcə də sahiblərlə fərdi işi təmsil edir. Bu tərəfdaşlıqda müştəri və məşqçi işin istiqamətini, çalışdıqları məqsədləri müəyyənləşdirir və əldə edilən nəticələr izlənir ki, kursantlar təşkilat, cəmiyyət üçün o qədər təsirli və faydalı ola bilsinlər, həyata keçirilə və razı qalsınlar. onların işi. həyat.

Biznes sahibləri və yüksək səviyyəli menecerlər üçün kouçinq fərdlərin insanlara rəhbərlik etmək, həvəsləndirmək və təsir etmək potensialını inkişaf etdirmək və açmaq məqsədi daşıyır. Təlim taktiki problemlərin və vəziyyətlərin həllinə və ya əsas bacarıqların əldə edilməsinə deyil, strateji təfəkkürün inkişafına yönəldilmişdir. Bu, xüsusilə təşkilatlar üçün faydalıdır, çünki belə insanlar adətən bütün strukturun missiyasına və vizyonuna, korporativ mədəniyyətin qurulmasına və təşkilatın digər üzvlərinə çox böyük təsir göstərirlər. Bir insanın potensialını açmaqla, bütün təşkilat dəyişikliklərin “kaskad effekti” vasitəsilə daha səmərəli və uğurlu ola bilər.
## Ескертпелер

## Mənbə
* Kouçinq nədir?
Quaruja

**Quaruja** () — Braziliyanın San-Paulu ştatında yerləşən bələdiyyə. Bayşada-Sansista metropolitan regionunun tərkibindədir. 2015-ci ilin məlumatına görə əhalisi 311.230 nəfərdir və sahəsi 143,58&nbsp;km2 təşkil edir. Bələdiyyənin adı Tupi dilindən tərcümədə *"dar cığır"* mənasını verir. Bələdiyyədə güclü urbanizasiya var.

Quaruja Hollivud ulduzları və milyonerləri üçün qaçış yeridir.

## Coğrafiya

Quaruja San-Paulunun sahilində yerləşən Santo-Amaro adasında yerləşir. Əsas gəlir mənbəyi mövsümi turizm və liman fəaliyyətləridir.

Quaruja San-Paulu ailələri üçün populyar həftəsonu yeridir. Onlar burada azı 1 saat drayvinq ilə məşğul ola bilərlər. Bayram günləri ərazidə böyük tıxaclar olur.

Quarujada parnasianist şair Visente di Karvalyonun şərəfində adlandırılmış boro yerləşir.

Şəhərin ləqəbi "Atlantikanın mirvarisi"dir.

Quaruja məşhur çimərlikləri ilə tanınır: Quaiuba, Tombo, Asturias, Pitanqueyras, Enseada, Pernambuko, Pereke, San-Pedru, Tijikopava, İporanqa, Praya-Branka və Praya.

## İqtisadiyyat
Quaruja, tarixi, infrastrukturu və ölkənin ən çox əhalisi olan şəhərə yaxınlığına görə şəhərdə turizm yaxşı inkişaf etmişdir. Şəhərin çimərlikləri olduqca məşhurdur. Turizm regionunun iqtisadiyyatında çox əhəmiyyətli rol oynayır.

Bundan əlavə digər gəlir mənbəyi limandan (Santos limanının sol sahili) və əlaqəli fəaliyyətlərdən (məsələn, daşıma) əldə olunur. Digər tərəfdən Kubataoya (ölkədə ən böyük sənaye rayonu) və limanlara olan yaxınlığına görə burada sənaye fəaliyyətlərinə böyük maraq vardır. 1976-cı ildən başlayaraq *Dow Chemical* hələ də regionda əsas sənaye şirkətidir.

## Qardaşlamış şəhərlər
Quarujanın qardaşlaşdığı şəhərlər:
*  Kaşkayş, Portuqaliya (2000)

## İdman
Antonio Fernandes Bələdiyyə Stadionu şəhərin əsas futbol stadionudur. Quaruja Futbol Klubu ev oyunlarını bu stadionda keçirir. 2014-cü ildə Braziliyada baş tutmuş futbol üzrə dünya çempionatında Bosniya və Herseqovina milli komandası Quarujanı bazası kimi seçmişdi.

## İstinadlar

## Xarici keçidlər

* Rəsmi saytı
* Quarujada yerləşən otellər 
* Quaruja haqqında hər şey
Quaruja FK

**Quaruja** () — San-Paulu ştatının Quaruja şəhərini təmsil edən Braziliya futbol klubu.

## Tarixi
"Quaruja" 1 dekabr 1992-ci ildə Quaruja şəhər zalının dəstəyi ilə "Benfika" futbol klubunun bağlanmasından sonra yaradılmışdır.

## Stadion

Futbol klubu ev oyunlarını Antonio Fernandes Bələdiyyə Stadionunda keçirir. Stadionun tamaşaçı tutumu 6.840 nəfər təşkil edir.

## İstinadlar
Elvin Ağayev

**Elvin Ağayev** (; ) — azərbaycanlı politoloq, tədqiqatçı.

## Həyatı və fəaliyyəti

Elvin Elbrus oğlu Ağayev 1987-ci il iyulun 11-də Bakı şəhərində anadan olmuşdur. Universitetə qədər təhsilini eyni şəhərdə tamamlamışdır. 2004-cü ildə Azərbaycan Dövlət İqtisad Universiteti'nin Ümumi İqtisadiyyat Fakültəsində başladığı bakalavr təhsilini 2008-ci ildə bitirmişdir. Bakalavr təhsilini Azərbaycan'da yekunlaşdırdıqdan sonra magistr təhsilini Türkiyə'nin İstanbul şəhərində yerləşən İstanbul Aydın Universiteti'nin "Political Science and International Relations" magistr fakültəsində İngilis dilində tamamlamışdır.

2012-ci ildə Elvin Ağayev və Filiz Katman'ın birlikdə yayımladıqları "Rusiya-Suriya Münasibətlərinin Tarixi Bağları və Bu Günü" adlı məqalə, beynəlxalq əlaqələr sahəsində dünyanın bəzi akademik jurnal və araşdırma mərkəzləri tərəfindən yayımlanmış, həmçinin bu məqalə ABŞ'ın Kentukki ştatında yerləşən Kentukki Universitetinin Bakalavr Araşdırma Milli Konfransı tərəfindən və bir çox digər beynəlxalq elmi araşdırmaçılar tərəfindən qaynaq olaraq istifadə edilmişdir. Elvin Ağayevin, "Keçmişdən Bu Günə Almaniya-Türkiyə Münasibətləri" adlı elmi məqaləsi isə 2012-ci ildə Almaniya'nın Ştuttqart şəhərində keçirilən beynəlxalq elmi konfransda yayımlanmışdır. 2013-cü ildə müəllifi olduğu "Liviya'da 'Ərəb Baharı'nın Analizi və Arxa Planı" isimli məqaləsinin ana mövzusu 2011-ci ildə Liviya'da baş verən vətəndaş müharibəsi haqqında olmuşdur. Bu elmi məqalə başda ABŞ'ın Harvard Universiteti'nin Sosial Elmlər İnstitutu və İngiltərə'nin Oksford Universiteti'nin "Global İqtisadiyyatın Yenidən Qurulması üzrə Beynəlxalq Konfrans"ı tərəfindən habelə bir çox beynəlxalq tədqiqatçılar tərəfindən də akademik qaynaq olaraq istifadə edilmişdir. Ağayev eyni zamanda ABŞ'ın Yuta ştatında yerləşən Yuta Universiteti'nin siyasət sahəsində təsis etdiyi "Political Research Quarterly" adlı beynəlxalq elmi jurnalın hakimlərindən biridir.

2013-cü ildən etibarən mərkəzi Vaşinqton'da yerləşən "The Independent International Political Research Center" (Müstəqil Beynəlxalq Siyasi Araşdırmalar Mərkəzi) qurumunda baş tədqiqatçı kimi çalışan Ağayev, ana dili ilə yanaşı İngilis, Rus, Türk və Ərəb dillərini bilir.Ağayev eyni zamanda qlobal yayım orqanı olan, məşhur The Huffington Post nəşrinin beynəlxalq əlaqələr üzrə təhlilçi və yazarlarından biridir.

## Müsahibələr

The Future of the Russian and Syrian Relationship - Huffington Post

## Mənbə

* Elvin Aghayev - Huffington Post
* Elmi məqalələrinə istinad edən akademik tədqiqatçıların siyahısı və sayı - Google Scholar
* Kim Kimdir? - Türkiyənin Biyoqrafiya Saytı
* The Independent International Political Research Center - Elvin Aghayev 

## İstinadlar

## Xarici keçidlər

* Twitter hesabı - twitter.com/Elvin_Aghayev
Bandeyranti (Santa-Katarina)

**Bandeyranti** () — Braziliyanın Cənub regionunun Santa-Katarina ştatında yerləşən bələdiyyədir. 2006-cı il məlumatlarına əsasən bələdiyyənin əhalisi 2779 nəfərdir. Ərazisi 146,255 km²-dir. Bələdiyyə 29 sentyabr 1995-ci ildə yaradılmışdır.

## Həmçinin bax
*Santa Katarina bələdiyyələrinin siyahısı

## İstinadlar
Passos Maya

**Passos Maya** () — Braziliyanın Cənub regionunun Santa Katarina ştatında yerləşən bələdiyyədir. 2006-cı il məlumatlarına əsasən bələdiyyənin əhalisi 5900 nəfərdir. Ərazisi 614,432 km²-dir.

Bələdiyyənin ərazisi daxilində Araukarias Milli Parkı yerləşmişdir. 2005-ci ildən 12841 hektarlıq (31730 akrlıq) ərazi mühafizə altına alınmışdır.

## Həmçinin bax
*Santa Katarina bələdiyyələrinin siyahısı

## İstinadlar
Bon-Jezus (Santa-Katarina)

**Bon-Jezus (Santa Katarina)** () — Braziliyanın Cənub regionunun Santa-Katarina ştatında yerləşən bələdiyyədir. 2006-cı il məlumatlarına əsasən bələdiyyənin əhalisi 2079 nəfərdir. Ərazisi 63,552 km²-dir. Əhalinin sıxlığı 32,7 nəfər/km²-dir. Bələdiyyə 19 iyul 1995-ci ildə yaradılmışdır.

## Həmçinin bax
* Santa Katarina bələdiyyələrinin siyahısı

## İstinadlar